CELEX: 62009CN0494
Language: el
Date: 2009-12-01 00:00:00
Title: Υπόθεση C-494/09: Αίτηση για την έκδοση προδικαστικής αποφάσεως την οποία υπέβαλε η Commissione Tributaria Provinciale di Alessandria (Ιταλία) την 1η Δεκεμβρίου 2009 — Bolton Alimentari SpA κατά Agenzia Dogane Ufficio delle Dogane di Alessandria

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/44
            
         Αίτηση για την έκδοση προδικαστικής αποφάσεως την οποία υπέβαλε η Commissione Tributaria Provinciale di Alessandria (Ιταλία) την 1η Δεκεμβρίου 2009 — Bolton Alimentari SpA κατά Agenzia Dogane Ufficio delle Dogane di Alessandria
   (Υπόθεση C-494/09)
   2010/C 24/76
   Γλώσσα διαδικασίας: η ιταλική
   
      Αιτούν δικαστήριο
   
   Commissione Tributaria Provinciale di Αlessandria
   
      Διάδικοι στην υπόθεση της κύριας δίκης
   
   
      Προσφεύγουσα: Bolton Alimentari SpA
   
      Καθής: Agenzia Dogane Ufficio delle Dogane di Alessandria
   
      Προδικαστικά ερωτήματα
   
   
               1)
            
            
               Πρέπει το άρθρο 239 του κοινοτικού τελωνειακού κώδικα να ερμηνευθεί υπό την έννοια ότι, σε μια περίπτωση όπως η κρινόμενη, στην οποία το κράτος μέλος φρονεί ότι δεν μπορεί να προσαφθεί παρατυπία στην Ευρωπαϊκή Επιτροπή ούτε συντρέχει κάποια από τις υπόλοιπες περιπτώσεις τις οποίες προβλέπει το άρθρο 905, παράγραφος 1, του κανονισμού εφαρμογής, το εν λόγω κράτος μπορεί να εκδώσει αυτοτελώς απόφαση επί της αιτήσεως επιστροφής που υποβάλλει ο οφειλέτης κατά την έννοια του άρθρου 899, παράγραφος 2, του κανονισμού εφαρμογής;
            
         
               2)
            
            
               Σε περίπτωση καταφατικής απαντήσεως στο προηγούμενο ερώτημα, μπορεί ο όρος «ειδική κατάσταση» στο άρθρο 239 του κοινοτικού τελωνειακού κώδικα να αναφέρεται στον αποκλεισμό κοινοτικού εισαγωγέα από δασμολογική ποσόστωση, η ημερομηνία ανοίγματος της οποίας συμπίπτει με Κυριακή, λόγω του ότι οι τελωνειακές υπηρεσίες της κοινοτικής χώρας αναφοράς αργούν τις Κυριακές;
            
         
               3)
            
            
               Πρέπει τα άρθρα 308α έως 308γ του κανονισμού εφαρμογής, καθώς και οι οικείες διατάξεις της συμφωνίας να ερμηνευθούν υπό την έννοια ότι, σε μια περίπτωση όπως η κρινόμενη, το κράτος μέλος θα έπρεπε να είχε ζητήσει εκ των προτέρων από την Επιτροπή την αναστολή της επίδικης δασμολογικής ποσοστώσεως ώστε να καταστεί δυνατή η δίκαιη και αμερόληπτη μεταχείριση των ιταλών εισαγωγέων σε σχέση με τους εισαγωγείς άλλων κρατών μελών;
            
         
               4)
            
            
               Μπορεί ο αποκλεισμός της Bolton s.p.a. από την ποσόστωση, τον οποίο αποφάσισε η Επιτροπή, και το σημείωμα TAXUD να θεωρηθούν μέτρα που συνάδουν πράγματι με τα άρθρα 308α έως 308γ του κανονισμού εφαρμογής, καθώς και με τις οικείες διατάξεις της διοικητικής συμφωνίας περί της διαχειρίσεως των δασμολογικών ποσοστώσεων, η οποία εγκρίθηκε από την επιτροπή τελωνειακού κώδικα στις 30 Οκτωβρίου 2007 (TAXUD 3439/2006-αναθ. 1-ΙΤ), και συνεπώς είναι έγκυρα;